ประจำเดือนหยุดได้ 5 วันค่ะกลับมีเลือดออกมาเป็นลิ้มกับก้อนเล็กๆค่ะสีดำคล้ำจะเป็นไรไหมค่ะ ไม่ได้อยู่กับแฟนค่ะ ยาคุมยังไม่ได้เริ่มทานค่ะ
สวัสดีค่ะ เลือดออกผิดปกติทางช่องคลอดที่ไม่ใช่รอบเดือนอาจเกิดจาก-เนื้องอกมดลูก-ติ่งเนื้อหรือเนื้องอกที่ปากมดลูก-เลื่อดในช่วงท้ายๆของการมีประจำเดือน-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-ถ้าปนออกมากับปัสสาวะ อาจมีภาวะทางเดินปัสสาวะอักเสบมีความเป็นไปได้หลายอย่างค่ะ แต่การเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แนะนำพบสูตินรีแพทย์ถ้ายังมีเลือดไหลออกมาอย่างต่อเนื่องหรือปวดหน่วงท้องน้อย ซีด เพลียจากการเสียเลือด ตกขาวผิดปกติร่วมด้วยการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง หากยังมีเลือดออกผิดปกติทางช่องคลอดยังไม่ควรเริ่มยาคุมกำเนิดจนกว่าจะทราบสาเหตุค่ะ